
        Către,

BIROUL PERMANENT AL CAMEREI DEPUTAȚILOR



Vă înaintăm, alăturat raportul comun asupra Proiectului de Lege privind stabilirea unor măsuri de aplicare a dispoziţiilor art.II alin.(1) din Legea nr.186/2017 pentru modificarea şi completarea Legii fondului funciar nr.18/1991, transmisă Comisiei juridice, de disciplină și imunități, Comisiei pentru mediu și echilibru ecologic și Comisiei pentru agricultură, silvicultură, industrie alimentară și servicii specifice pentru examinare în fond, cu adresa nr. PLx 627/2019 din 2 decembrie 2019.
	În raport de obiectul și conținutul său, proiectul de lege face parte din categoria legilor organice.

                                                                  

     PREȘEDINTE                                     PREȘEDINTE                               PREȘEDINTE                 
    Nicușor HALICI                                     Ion CUPĂ                              Alexnadru STĂNESCU 

RAPORT COMUN
Proiect de Lege privind stabilirea unor măsuri de aplicare a dispoziţiilor art.II alin.(1) din Legea nr.186/2017 pentru modificarea şi completarea Legii fondului funciar nr.18/1991

În conformitate cu prevederile art. 94 din Regulamentul Camerei Deputaţilor, republicat, Comisia juridică, de disciplină și imunități, Comisia pentru mediu și echilibru ecologic și Comisia pentru agricultură, silvicultură, industrie alimentară şi servicii specifice au fost sesizate spre dezbatere în  fond, cu Proiectul de Lege privind stabilirea unor măsuri de aplicare a dispoziţiilor art.II alin.(1) din Legea nr.186/2017 pentru modificarea şi completarea Legii fondului funciar nr.18/1991, transmis cu adresa nr. PLx. 627 din 2 decembrie 2019 și înregistrată cu nr. 4c-13/1077/2020, 4c-8/843/2019 și respectiv 4c-5/212/2019.
Senatul, în calitate de primă Cameră sesizată, a adoptat acest proiect de lege în ședința din 26 noiembrie 2019.
Potrivit prevederilor art. 75 alin. (1) din Constituţia României, republicată, şi ale art.92 alin.(8) din Regulamentul Camerei Deputaţilor, republicat, Camera Deputaţilor este Cameră decizională.
Consiliul Legislativ a avizat favorabil propunerea legislativă conform avizului nr. 873/14.10.2020.
Consiliul Economic și Social a avizat favorabil proiectul de lege conform avizului nr. 5034/01.10.2020.
Comisia pentru administrație publică și amenajarea teritoriului a avizat favorabil inițiativa legislativă în sedința din data de 10.12.2019.
Proiectul de lege are ca obiect de reglementare  stabilirea unei perioade de 5 ani pentru aplicarea dispoziţiilor alin.(1) al art.II din Legea nr.186/2017 .
Potrivit prevederilor art. 61 și 63 din Regulamentul Camerei Deputaţilor, republicat, Comisia juridică, de disciplină și imunități, Comisia pentru mediu și echilibru ecologic și Comisia pentru agricultură, silvicultură, industrie alimentară și servicii specific, au  examinat proiectul de lege în ședinte separate. 
Guvernul prin punctul de vedere transmis cu adresa nr. 3234 din data de 12.05.2020 susține inițiativa legislativă.
Comisia pentru agricultură, silvicultură, industrie alimentară și servicii specifice a dezbătut proiectul de lege în şedinţa online  din data de 27 mai  2020.
Comisia pentru mediu si echilibru ecologic a examinat proiectul de lege în ședința online din data de 15 septembrie 2020.
În urma dezbaterilor membrii celor 3 comisii au hotărât cu majoritate de voturi, să propună plenului Camerei Deputaților adoptarea proiectului de Lege în forma adoptată de Senat.
	În raport cu obiectul și conținutul său, proiectul de lege face parte din categoria legilor organice.







 PREȘEDINTE                        PREȘEDINTE                            PREȘEDINTE                 
 Nicușor HALICI                     Ion CUPĂ                              AlexnadruSTĂNESCU 

       SECRETAR                                    SECRETAR                                   SECRETAR
	Aida-Crisitna CĂRUCERU             Petru FARAGO
	                   Dan CIOCAN

   Consilier parlamentar, Bucur Dragos                	Consilier parlamentar, Alina Alexandriuc          Consilier parlamentar dr. Gabriela Amalia Ciurea

